b'\n_START_ARTICLE_\nTorino F.C.\n_START_PARAGRAPH_\nTorino Football Club 1906 ali preprosto Torino je italijanski nogometni klub iz Torina. Ustanovljen je bil 3 decembra 1906 in trenutno igra v Serie A, prvi italijanski nogometni ligi._NEWLINE_Klub se je sprva imenoval Associazione Calcio Torino, leta 1970 se preimenuje v Torino Calcio, sedanji naziv pa nosi od leta 2005. Najuspe\xc5\xa1nej\xc5\xa1a leta Torina so bila 40. leta 20. stoletja, kjer je Torino osvojil 5 od svojih 7 nazivov prvaka Italije. Era Grande Torino (Era Velikega Torina) pa je bila tragi\xc4\x8dno prekinjena 4. maja 1949, ko so v nesre\xc4\x8di zrakoplova umrli vsi nogometa\xc5\xa1i Torina, razen enega, kateri se zaradi po\xc5\xa1kodbe ni udele\xc5\xbeil potovanja. Torino pa ima \xc5\xa1e poleg 7 naslovov prvaka Italije \xc5\xa1e 7 osvojenih pokalov Italije in 3 naslove prvaka Serie B. Najve\xc4\x8dji evropski uspeh Torina pa je osvojitev naziva podprvaka Evropske lige v sezoni 1991/92, kjer ga je v finalu premagal nizozemski Ajax._NEWLINE_Torinov doma\xc4\x8di stadion je Stadio Olimpico v Torinu, ki sprejme 28.140 gledalcev. Barvi dresov sta rjavkasto-rde\xc4\x8da in bela. Nadimka nogometa\xc5\xa1ev sta Il Toro (Biki) in I Granata (Rjavo-rde\xc4\x8di).\n_START_SECTION_\nRivalstvo\n_START_PARAGRAPH_\nTorino ima rivalstvo z mestnim tekmecem Juventusom, saj sta si kluba v zgodovini delila isti stadion. Obra\xc4\x8dun med njima se imenuje Derby della Mole (Torinski derbi).'